Benetton B200 je Benettonov dirkalnik Formule 1, ki je bil v uporabi v sezoni 2000, ko sta z njim dirkala Giancarlo Fisichella in Alexander Wurz. Bil je majhen korak naprej od lanskoletnega modela Benetton B199, kar je Fisichella izkoristil z drugim mestom na Veliki nagradi Brazilije in tretjima mestoma na Velikih nagradah Monaka in Kanade. Kljub le še trem petim mestom je to prineslo moštvu četrto mesto v konstruktorskem prvenstvu z dvajsetimi točkami.